Paterna destinarà 600.000€ de les ajudes que sol·licitarà a l'IVACE a instal·lar enllumenat led en totes les seues àrees empresarials
20/01/2021

# Paterna destinarà 600.000€ de les ajudes que sol·licitarà a l'IVACE a instal·lar enllumenat led en totes les seues àrees empresarials

[![ Paterna destinará 600.000€ de las ayudas que  solicitará al IVACE a instalar alumbrado led en todas sus áreas empresariales ](/images/noticias/2021/01/6897/6897_lg.jpg)](/images/noticias/2021/01/6897/6897_lg.jpg)

20.01.2021

L'Alcalde de Paterna, Juan Antonio Sagredo ha destacat que “amb aquest projecte, l'Ajuntament completarà el procés de transformació lumínica de la ciutat, que passarà a estar totalment il·luminada per tecnologia led”

Amb l'objectiu de continuar fent de les seues àrees industrials entorns empresarials moderns, atractius i, sobretot, eficients i sostenibles, l'Ajuntament de Paterna optarà a les ajudes convocades per l'IVACE amb un projecte d'eficiència energètica per a transformar a tecnologia led les prop de 2.000 lluminàries de les seues àrees industrials  
  
Així ho ha revelat hui l'Alcalde de Paterna, Juan Antonio Sagredo qui ha destacat que “aquesta mesura d'eficiència energètica ens permetrà il·luminar amb tecnologia led els 5,5 milions de metres quadrats de les nostres àrees industrials”.  
  
En aquest sentit, el primer edil també ha assenyalat que “aquest projecte, juntament amb el pla de millora de l'enllumenat públic que estem duent a terme en tots els barris de la ciutat amb la substitució de 6.000 lluminàries per llums LED i l'elevació de 3.560 columnes d'enllumenat a La Canyada, farà que Paterna al complet estiga il·luminada amb tecnologia LED”.  
  
El projecte d'eficiència energètica en els seus polígons, valorat en 600.000 euros, suposarà la substitució dels prop de 2.000 punts de llum que hi ha repartits per les sis àrees empresarials de Paterna per llums led, millorant així la competitivitat i sostenibilitat de les empreses allí assentades.